recursal/SuperWikiNEXT-32B huggingface dataset:
*For debutalbumet til Krista Siegfrids, sjå Ding Dong!.* 

|  |
| --- |
| ***«Ding Dong»***  Singel av Dana International |
|  |
| **Språk** | Hebraisk og engelsk |
| **Utgjeve** | 2011 |
| Låtskrivar(ar) | Dana International |
| **Produsent** | Doron Plascow, Omri Anghel og Assa Raviv |
|
|

**«Ding Dong»** er ein song av Dana International frå 2011. Songen er skriven av Dana International.

Eurovision
----------

### Kdam Eurovision 2011

«Ding Dong» deltok i Kdam Eurovision 2011, den israelske uttakinga til Eurovision Song Contest 2011 i Düsseldorf i Tyskland. Songen vart framført på hebraisk og engelsk av Dana International, og vann med 270 poeng.

### Eurovision Song Contest 2011

Etter sigeren i Kdam Eurovision 2011 fekk «Ding Dong» representere Israel i Eurovision Song Contest 2011. I den andre semifinalen vart songen framført på hebraisk og engelsk av Dana International, og enda på 15. plass med 38 poeng; sju frå Makedonia og Frankrike, seks frå Kviterussland, fem frå Nederland og Sverige, fire frå Romania, to frå Belgia og eitt frå Kypros og Italia. Bidraget gjekk ikkje vidare til finalen. Hadde ein berre nytta telefonrøystar hadde bidraget enda på ellevteplass med 51 poeng, og hadde ein berre nytta juryrøystar hadde bidraget enda på 16. plass med 36 poeng.

Kjelder
-------

* eurovision.tv

| * v
* d
* e
Dana International |
| --- |
| Studioalbum | *Danna International (Offer Nissim Presents)***·** *Umpatampa***·** *E.P.Tampa (Offer Nissim Featuring)***·** *Maganuna***·** *Free***·** *Yoter VeYoter***·** *HaHalom HaEfshari***·** *Hakol Ze Letova* |
| Samlealbum | *Diva - The Hits***·** *Dana International The Album* |
| Singlar | *Diva***·** *Ding Dong* |
| Tilknytte artiklar | Eurovision Song Contest 1998**·** Kdam Eurovision 2011**·** Eurovision Song Contest 2011 |
GOES-8, ein amerikansk vêrsatellitt.
Det første fjensynsbiletet av jorda frå verdsrommet, teken av Tiros 1.
Ein **meteorologiske satellitt** eller **vêrsatellitt** er jordobservasjonssatellittar utstyrt med instrument for innsamling og overføring av meteorologiske data for vêrvarsling og/eller forsking. Nokre kan dessuten ta imot og vidareformidle data frå ubemanna meteorologiske stasjonar på bakken, bøyer eller frittflygande ballongar. Meteorologiske satellittar vert vanlegvis nytta i geostasjonære banar eller solsynkrone banar. Av viktige observasjonar finst skydekkebilete for dag og natt, temperaturmålingar frå landjorda og havoverflata, temperatur- og vassdampprofilar i atmosfæren, karbondioksid- og ozoninnhald, samt opplysningar om vind og nedbør.

Den første eksperimentelle meteorologiske satellitt var NASA sin Tiros 1, som vart skoten opp 1. april 1960, medan den første operative satellitten var ESSA 1, skoten opp 3. februar 1966.

Nokre vêrsatellittar
--------------------

* METEOSAT - serie av satellittar med geostasjonær bane, driven av ESA og EUMETSAT.
* MetOp - polarbanesatellittar driven av ESA og EUMETSAT.
* NOAA - solsynkrone polarbane satellittar, drivne NASA og NOAA.
* GOES - satellittar med geostasjonær bane, drivne av NASA og NOAA.
* Meteor - serie sovjetiske/russiske vêrsatellittar.

Kjelder
-------

* satellitt «Meteorologisk satellitt» av Erik Tandberg i *Store norske leksikon*, snl.no.

|  |  |
| --- | --- |
| Autoritetsdata | 
* WorldCat
* LCCN
* NDL

 |
**Georgisme** er eit filosofisk og økonomisk teorisett oppkalla etter Henry George (1839-1897). Dei økonomiske teoriane kjem ut frå at sjølv om alle eig det dei skapar, så høyrer jordareal og alt anna i naturen til alle menneske.

Georgistane argumenterer for at alle renter og leiger som kjem frå jordareal, kringkastingskonsesjonar, mineralutvinningsrettar, fiskekvoter og liknande skal gå til samfunnet i staden for eigaren. Slike inntekter er det ikkje nokon som har arbeidd for å få. Av inntektene til «naturlege monopol» skal mykje gå til fellesskapet. Til gjengjeld skal det ikkje ileggjast andre skattar eller økonomiske reguleringar. I praksis vil dette seia å innføra ein høg jordverdiskatt. Det vil ikkje verta noko endring i prisar for jordleige. Grunnane til dette vart først forklarte av Adam Smith.

Variantar av georgisme
----------------------

Dei fleste tidlege georgistiske gruppene kalla seg for *Single Taxers*, noko som på norsk vil vera enkeltskatt- tilhengjarar. George såg på dette som ei rett skildring av gruppene sitt politiske mål. Målet var å erstatta alle typar skattlegging med ein jordverdiskatt. Seinare grupper inspirert av Henry George finn ein i miljøvern- grupper og mellom folk med interesse for økonomi.

I eit økonomisk klima der skattane er høge og det politiske miljøet er stabilt, er det vanskeleg å få innført jordverdiskatt på ein rask måte. «Georgisme» har vorte eit meir generelt omgrep, som tek opp i seg sjølv små endringar i retning av idealet om ein erstatning av alle typar skattar med ein enkel jordverdiskatt.

Enkelte georgistar er ikkje nøgd med ordet «georgisme». Etter kvart er Henry George lite kjend. Prinsippa var tenkt på før han, og «ismer» oppkalla etter ein enkelt person har mista popularitet. Enkelte nyttar «Geoisme». Omgrepa avspeglar og ulike vinklingar, men alle retningane er samde om at jordverdiar skal skattast av. Fleire har tankar om ei borgarløn, der alle statsborgarar av eit land mottek sin del av inntektene staten har for å selja eller leiga vekk naturressursar.

Føregangarar
------------

Liknande tankar vart uttrykte føre Henry George av mellom anna:
William Ogilvie, Adam Smith, John Stuart Mill, John Locke, William Penn, Benjamin Franklin, Thomas Paine og Thomas Jefferson.

Vidkjende georgistar
--------------------

Lev Tolstoj, Sun Yat Sen, David Lloyd George, Winston Churchill, George Grey, Walter Burley Griffin, Clarence Darrow, Mark Twain og Albert Jay Nock.

Kjelder
-------

Bakgrunnsstoff
--------------

* The Council of Georgist Organizations Arkivert 2004-10-09 ved Wayback Machine.
* Understanding Economics
* Geolibertarian site
* What is Geolibertarianism?
* A Geolibertarian FAQ
* The Institute for Economic Democracy Arkivert 2007-06-27 ved Wayback Machine.
* The American Monetary Institute
|  |
| --- |
| Kjemisk struktur
*Metoklopramid* |
| **CAS-nummer**  364-62-5 | **ATC-nummer**  A03F A01 |
| Metabolisme |  |
| Halveringstid | 2-6 timer |
| Utskiljing | Renal |
| Administrasjonsform | IV, SC |

**Metoklopramid** er eit lækjemiddel med kvalmestillande verknad. Metoklopramid verkar både sentralt, det har ein verknad på sentralnervesystemet, og perifert, i sjølve mage- og tarmsystemet. 

Sentralt verkar metoklopramid som ein hemmar på eit stoff i hjernen, dopamin. Ei slik hemming i kjemo-triggersona stilnar kjensla av kvalme. 

Periferalt aukar metoklopramid peristaltikken på mage og tarm, det vil seia auka muskelaktivitet og fremjing av tømminga av magesekken og tynntarmen. Denne verknaden skjer pga. agonistisk verknad på 5-HT4 reseptoren.

Metoklopramid kan administrerast i tablettform, som stikkpille, som drikk, eller som intravenøs injeksjon.

Handelsnamn i Noreg
-------------------

* Afipran, Nycomed Pharma AS
* Primperan, Sanofi-Synthelabo AB

Bakgrunnsstoff
--------------

* Preparatomtaler Arkivert 2007-11-10 ved Wayback Machine. - Statens lækjemiddelverk
* Felleskatalogen - Felleskatalog over farmasøytiske spesialpreparat marknadsført i Noreg
Kyrkjeklokker i St Mary's Church i Beddington.

|  |  |
| --- | --- |
| Ding dong! merrily on high 
In heav'n the bells are ringing:
Ding dong! verily the sky 
Is riv'n with Angel singing.

**Refreng:**
Gloria, 
Hosanna in excelsis! 
Gloria, 
Hosanna in excelsis!

 |  |

**«Ding Dong Merrily on High»** er ein engelsk julesong skriven av George Ratcliffe Woodward i 1924 til ein fransk dansemelodi frå 1500-talet. Songen er inspirert av klokkeklang og mellomaldermusikk. Teksten i versa er på engelsk, medan refrenget er på latin. Han er ein populær korsong.

Tekst
-----

«Ding Dong Merrily on High» blei først gjeven ut i *The Cambridge Carol-Book: Being Fifty-two Songs for Christmas, Easter, And Other Seasons* av presten George Ratcliffe Woodward, som også tidlegare hadde skrive fleire carolsamlingar. Presten var interessert både i klokkeringing og i eldre skaldekunst, som songane i *Piæ Cantiones*.

Teksten er gjort utprega gammalmodig gjennom val av arkaiske ord og verbformer (som «ye», «rime», «sungen» og «swungen») og bruken av makaronisk dikting typisk for mellomaldersongar.

Melodi
------

Melodien Woodward brukte til «Ding Dong Merrily on High» heiter «Le branle de l'Official» og finst i *Orchésographie*, ei samling dansemelodiar av Jehan Tabourot (1519–1593). 
Komponisten Charles Wood, som Woodward hadde mykje samarbeid med, laga harmoniar til melodien i *The Cambridge Carol Book*. Han er også blitt arrangert av andre.

Eit særmerke for songen er den langdregne o-en i «Gloria» over fleire fallande og stigande notesekvensar.

Innspelingar
------------

Songen er spelt inn ei rekkje gonger, mellom anna:

* 1962, 1969, 1984, 1994: Choir of King's College ved Universitetet i Cambridge
* 1970: Monty Python i sketchen «The Visitors»
* 1974: George Guest og koret ved St. John's College i Cambridge
* 1976: John Rutter og koret ved Clare College i Cambridge på *Carols from Clare*
* 1985: Jon Anderson på *Three Ships*
* 1985: The Canadian Brass på *A Canadian Brass Christmas*
* 1987: The Muppets på *Muppet Family Christmas*
* 1989: John Rutter og Cambridge Singers på *Christmas with the Cambridge Singers*
* 1990: Julie Andrews på *The Sounds of Christmas: From Around the World*
* 1991: The Chieftains på *The Bells of Dublin*
* 1999: Oslo Gospel Choir på *Julenatt*
* 2000: Charlotte Church på *Dream a Dream*
* 2006: Celtic Woman på *Celtic Woman: A Christmas Celebration*
* 2006: Maddy Prior på *An Evening of Carols and Capers*
* 2006: Blackmore's Night på *Winter Carols*
* 2008: Anúna på *Christmas Memories*

Kjelder
-------

* *Denne artikkelen bygger på «Ding Dong Merrily on High» frå Wikipedia på engelsk, den 23. desember 2011.*

1. ↑  «Ding Dong Merrily on High» ved hymnsandcarolsofchristmas.com
2. ↑  Ding Dong Merrily on High ved worldofchristmas.net

Bakgrunnsstoff
--------------

* Notar ved Choral Public Domain Library
* The Cambridge Carol-Book: Being Fifty-Two Songs For Easter, Christmas, And Other Seasons (innskanna)
| **Vysotsk Высоцк** |
| --- |
| Horisonten tilHorisonten til  |
| Plassering |
| 

Vysotsk is located in Russland

 |
| 

Vysotsk is located in Leningrad oblast

 |
| Styresmakter |
| Land |  Russland |
| Føderasjonssubjekt | Leningrad oblast |
| GrunnlagdBystatus | 1700-talet1940 |
| Geografi |
| Innbyggjarar  - Totalt (2008) | 1 719 |
| Koordinatar | 60°37′″N 28°34′″E﻿Koordinatar: 60°37′″N 28°34′″E﻿ |
| Tidssone- Ved sommartid | MSK (UTC+3)MSD (UTC+4) |
| Diverse annan informasjon |
| Retningsnummer (tlf) | +7 81378 |

**Vysotsk** (russisk Высо́цк, finsk *Uuras*, svensk *Trångsund*), før 1917 kalla *Trongzund* (russisk: Тронгзунд), er ein by og hamn i Leningrad oblast i Russland med om lag 1700 innbyggjarar. Han ligg på Det karelske neset, på austsida av Viborgbukta, 12 km sørvest for Viborg og 159 km nordvest for Sankt Petersburg. Han er heimstad for ein base til den russiske Austersjøflåten. Han fekk bystatus i 1940 og er framleis ein av dei minste byane i landet.

Historie
--------

Festninga Trångsund vart bygd etter ordre frå Peter den store på byrjinga av 1700-talet, etter at Russland hadde erobra området frå Sverige under den store nordiske krigen. I 1812 vart Trongzund av Aleksander I av Russland inkludert i det nyoppretta Storhertugdømet Finland.

Mellom 1918 og 1940 var byen ein del av det sjølvstendige Finland under namnet *Uuras*. Som følgje av vinterkrigen i 1940 og freden i Moskva vart han annektert av Sovjetunionen og vart ein del av Karelsk-finske SSR. I 1941 vart Uuras gjenerobra av finske troppar og igjen ein del av Finland i framhaldskrigen. I juni 1944 fall byen igjen til den raude armeen og vart avstått til Sovjetunionen av Finland som følgje av Moskvafreden og Paristraktatane. I juli 1948 vart byen omdøypt til Vysotsk, til ære for den sovjetiske maskingeværskyttaren Kuzma Demidovitsj Vysotskij, som vart drepen i området 4. mars 1940, i dei siste dagane av vinterkrigen.

Vysotsk er ein av fødestadane til radioen, sidan det var der Aleksander Stepanovitsj Popov gjennomførte sine banebrytande eksperiment i 1897 og 1902. 

| * v
* d
* e
Byar i Leningrad oblast |
| --- |
| Administrativt senter: St. Petersburg (administrativt fråskild) |
| Våpenskjoldet til Leningrad oblast | Boksitogorsk · Gattsjina · Ivangorod · Kamennogorsk · Kingisepp · Kirisji · Kirovsk · Kommunar · Ljuban · Lodejnoje Pole · Luga · Nikolskoje · Novaja Ladoga · Otradnoje · Pikaljovo · Podporozje · Primorsk · Priozersk · Sertolovo · Siasstroj · Sjlisselburg · Slantsy · Sosnovyj Bor · Svetogorsk · Tikhvin · Tosno · Volosovo · Volkhov · Vsevolozjsk · Vyborg · Vysotsk | Flagget til Leningrad oblast |


|  |  |
| --- | --- |
| Autoritetsdata | 
* GeoNames

 |
Koordinatar: 67°29′S 48°21′E﻿

**Demidov Island** er ei lita øy 5 nautiske mil (9 km) nord for enden av Rayner Glacier og 9 nautiske mil (17 km) sørvest for Hydrographer Islands langs kysten av Enderby Land. Øya vart kartlagd av både Australian National Antarctic Research Expeditions og den sovjetiske ekspedisjonen i 1957. Ho vart namngjeven av sovjetarane etter løytnant Dimitri Demidov frå den russiske ekspedisjonen 1819–21 under Fabian Gottlieb von Bellingshausen.

Sjå òg
------

* Antarktiske og subantarktiske øyar

Kjelder
-------

* *Denne artikkelen bygger på «Demidov Island» frå Wikipedia på engelsk, den 17. oktober 2012.*
	+ *Wikipedia på engelsk oppgav desse kjeldene:*

1. ↑  «Demidov Island». Geographic Names Information System, U.S. Geological Survey. Henta 17. oktober 2012.

 Denne artikkelen inneheld stoff som er offentleg eige frå United States Geological Survey-artikkelen  «Demidov Island» (innhald frå Geographic Names Information System).


|  |  |
| --- | --- |
| Autoritetsdata | 
* GeoNames

 |
**Georges Schneider** (11. juli 1925–10. september 1963) var ein sveitsisk skirennar frå La Chaux-de-Fonds. Han vart verdsmeister i slalåm under VM 1950 i Aspen i Colorado i USA.

Schneider debuterte i store internasjonale meisterskap med ein 13. plass i slalåm under Vinter-OL 1948 i St. Moritz. To år seinare gjekk han heilt til topps i same øvinga under verdsmeisterskapen i Aspen i Colorado. Der vart han òg nummer fem i storslalåm. Same plassering i same øvinga fekk han under vinterleikane 1952 i Oslo, der han i utfor kom i mål som nummer ni. I dei to neste meisterskapane, VM i alpint 1954 i Åre og Vinter-OL 1956 i Cortina d'Ampezzo, enda han opp med høvesvis sjetteplass i storslalåm og femteplass i slalåm. I sitt siste store meisterskap, Vinter-OL 1960 i Squaw Valley i USA, hamna han langt nede på resultatlista etter utfortevlinga.

Seks gongar, 1951, 1952, 1954, 1956, 1957, 1958, vart Schneider sveitsisk meister i slalåm. I 1954 vann han også dei sveitsiske meisterskapane i storslalåm og i den alpine kombinasjonen.

Schneider la opp som aktiv alpinist i 1960, og var deretter trenar for det sveitsiske alpinlandslaget. 

Han omkom i 1963 i ei jaktulykke i Oberrickenbach (Wolfenschiessen, Nidwalden).

Kjelder
-------

* 

* (en) Georges Schneider – Profil og resultatoversikt i olympiske konkurransar på *sports-reference.com*.

* *Denne artikkelen bygger på «Georges Schneider» frå Wikipedia på tysk, den 4. februar 2012.*
Ein DC-6, Braathens LN-SUK
**Northwood-ulukka** fann stad 4. juli 1948 klokka 15:03 i luftrommet over Northwood i London i Storbritannia. To fly, eit Douglas DC-6 frå Scandinavian Airlines System (SAS) og eit Avro York frå Royal Air Force (RAF) kolliderte i lufta medan dei venta på å landa ved RAF Northolt. Alle 39 om bord i flya omkom. Det var den første dødelege ulukka til SAS, og var på den tida den dødelegaste flyulukka i Storbritannia. 

DC-6-maskina, med registreringsnummer SE-BDA og namnet «Agnar Viking», var på ei internasjonal ruteflyging frå Bromma lufthamn i Stockholm via Amsterdam Schiphol lufthamn til Northolt. Avro York-flyet, ein del av 99. skvadron og med serienummer MW248, var undervegs frå RAF Luqa på Malta til Northolt. I tillegg til desse, deltok to andre fly over flyplassen som venta på løyve til å landa. Då ulukka fann stad var SAS-flyet klarert til ei høgd 2 500 fot, medan RAF-flyet skulle halda ei høgd på 3 000 fot. Det oppstod ein feilsituasjon i å stilla inn RAF-høgdemålaren på flyet. Ved ulukka heldt SAS-flyet på med ei stiging, etter at pilotane minutt tidlegare hadde vedteke å venda tilbake til Amsterdam.

Kjelder
-------

* *Denne artikkelen bygger på «Northwood-ulykken» frå Wikipedia på bokmål, den 29. september 2018.*
**Ole Bernt Frøshaug** (fødd 1954) er ein norsk fotograf og filmskapar busett i Oslo. 

Han har bakgrunn som samfunnsvitar, og har hovudsakleg hatt Afrika og Latin-Amerika som arbeidsområde. Frøshaug har laga eit trettitals dokumentarfilmar for TV2, NRK og BBC, med fokus på politikk, miljø og kultur. Filmen «Hvitt lerret, svart hyene» vann i 2005 Prix Essai på Unesco sin store kunstfilmfestival i Paris som årets mest nyskapande kunstfilm. Filmen «Ole Bull – Himmelstormeren» gjekk på norske kinoar i 2007 og hausta fleire internasjonale prisar. Ole Bernt Frøshaug har i ein femårsperiode leidd film-og fotoeininga i Norad/UD. I filmarbeidet har han ofte samarbeidd med Aslak Aarhus. 

Saman med Svein Wilhelmsen starta han i 1998 turistkonseptet Basecamp Explorer i Kenya. Dette er eit prosjekt som reklamerer med natur- og reiseopplevingar kombinert med miljømessig ansvarleg turisme. Seinare har Basecamp òg etablert destinasjonar i India, Frankrike, Kenya og på Svalbard. 

Frøshaug er knytt til biletbyrået Samfoto.

Filmar
------

* *Skitne penger, Bad Money*, om internasjonal korrupsjon
* *Stygg men deilig*, om iguanar (med Aslak Aarhus)
* *Under en mykere himmel*, frå El Salvador (med Aslak Aarhus)
* *Ole Bull - himmelstormeren* (med Aslak Aarhus)
* *Hvitt lerret, svart hyene*

Publikasjonar
-------------

* *Regnskog* (med tekst av Erik Steineger), NORAD (1991)

Multivisjonsprogram
-------------------

* 1991 *Gull og grønne skoger*. For NORAD og SN-sambandet.

Bakgrunnsstoff
--------------

* www.visions.no
**St Peter Port** er hovudstaden og den viktigaste hamnebyen på den britiske kanaløya Guernsey. 

St Peter Port ligg ved ei naturleg hamn verna av sjølve Guernsey i vest og øyane Herm og Sark i aust. Hamna har vore i bruk sidan romersk tid. Seinare var hamna base for kaperfart og smugling. I dag tek ho imot passasjertrafikk og varegods, medan St Sampsons i nord hovudsakleg tek imot råvarer.

Bybildet er prega av bygningar i grå og kvit stein i tillegg til fargerikt måla rekkjehus. Castle Cornet frå 1200-talet, som no utgjer ein del av moloen ved St Peter Port, ligg på ei tidlegare tidvassøy. Elizabeth College på Guernsey blei grunnlagd i 1563 av Elisabeth I av England. Hovudbygningen frå 1826 er lett kjennbar i byhorisonten. I St Peter Port ligg også mellom anna Guernsey Museum & Art Gallery, eit maritimt museum, Guernsey Tapestry Gallery med eit biletteppe vigd kulturen til Guernsey, og Hauteville House, bustaden til Victor Hugo under eksilet hans på øya. Elles har ein handelsstader på ein marknad, ein arkade og handlegater.

Bakgrunnsstoff
--------------

Kjelder
-------


* St Peter Port Arkivert 2013-05-17 ved Wayback Machine. visitguernsey.com
* Maritime heritaget Arkivert 2013-05-19 ved Wayback Machine. visitguernsey.com
* St. Peter Port (Guernsey) Arkivert 2013-05-03 ved Wayback Machine. cruisecritic.co.uk
* About us, guernseyharbours.gov.gg


|  |  |
| --- | --- |
| Autoritetsdata | 
* WorldCat
* VIAF
* LCCN
* SUDOC
* GeoNames

 |
Norwegian Boeing 737-300 LN-KKP Kirsten Flagstad
Diamanten, hovudkontora til Norwegian
**Norwegian Air Shuttle ASA** OSE: NAS er eit flyselskap som driv med lågprisflyging i Noreg og Europa. Norwegian har den administrative basen sin på Fornebu, den tekniske basen i Stavanger og den operative basen i Bergen og Oslo. Alle flya er måla med raud nase og ulike norske «heltar» på halen.

Historie
--------

Flyselskapet vart etablert i 1993, etter at Busy Bee gjekk konkurs, og spesialiserte seg på å vere operatør for Braathens SAFE på Vestlandet med Fokker 50. Hausten 2002 tok Norwegian opp konkurransen med SAS Braathens på innanriksflygingar i Noreg. Frå 1. september 2002 vart verksemda endra til eit lågprisselskap, og hovudfokuset er no å tilby lågprisflygingar med Boeing 737.

I dag er Norwegian eit lågprisflyselskap med norske, europeiske og oversjøiske ruter. Norwegian har om lag 3000 tilsette og 91 fly av typen Boeing 737-800 med 186/189 sete, dei har òg nokre Boeing 787-8 med 291 sete. Norwegian har tinga til saman 91 fly av typen Boeing 737-800, 18 fly av typen Boeing 737 Max 8, i tillegg til åtte fly av typen Boeing 787-8 og 29 Boeing 787-9. Norwegian har og bestillingar på den nye a321LR fra Airbus. Selskapet har om lag 50 prosent marknadsdel på dei rutene dei flyg i Noreg. Norwegian tilbyr totalt 382 ruter til 121 destinasjonar i 32 land i 4 verdsdelar.

Destinasjonar
-------------

Sjå eigen artikkel: Norwegian Air Shuttle destinasjonar

Ein Boeing 737-800 frå Norwegian tek av
Inni ein Boeing 737-800 frå Norwegian Air Shuttle

Flyflåte
--------

| Type | Antall | Ordre | Merknad |
| --- | --- | --- | --- |
| Boeing 737-800 | 91 | - | Alle har fabrikk-monterte winglets. |
| Boeing 737 max 8 | 18 | 92 | Satt på bakken. |
| Boeing 787-8 | 8 | - |  |
| Boeing 787-9 | 29 | 5 |  |
| Airbus a321LR | - | 30 |  |
| **Total** | 146 | 127 |  |

Kjelder
-------

1. ↑  «Norwegian Air Shuttle». *Wikipedia* (på engelsk). 9. februar 2020.

Bakgrunnsstoff
--------------

* Norwegian si heimeside Arkivert 2015-04-04 ved Wayback Machine.
* Rutekart Arkivert 2012-04-05 ved Wayback Machine.
* (en)Oppdatert bakgrunnsstoff om Norwegian og flya deira
**Maurice Malcolm Wilkins**, kjend som **Mac Wilkins**, (fødd 15. november 1950) er ein USA-amerikansk tidlegare friidrettsutøvar frå Eugene i delstaten Oregon. Han vart olympisk meister i diskoskasting i 1976 og tok sølvmedaljen i same øvinga under Sommar-OL 1984.

Aktiv
-----

Mac Wilkins i 2018
Wilkins vart i 1973 USA-meister (AAU) for fyrste gong. Seint i sesongen sette han personleg rekord med 64,77 meter, ein rekord han i 1974 forlengde til 65,14 m og i 1975 forbetra til 66,79 m. Den 24. april 1976 i Walnut i California sette Wilkins ny verdsrekord med eit kast som målte 69,18 meter. Ei veke seinare, den 1. mai i San Jose, gjorde han si beste tevling nokon gong, med tre kast over gjeldande verdsrekord. Lengste kastet målte 70,86 m, dermed fekk Wilkins som fyrstemann godkjent eit diskoskast over 70 meter. Verdsrekorden stod i 2 år. I slutten av juni månad vann han OL-uttaket etter å ha oppnådd 68,32 m. Vel ein månad seinare tok Wilkins i Montreal-OL heim gullmedaljen i diskoskasting med eit kast som målte 67,50 meter.

Frå 1976 til 1980 vann Wilkins AAU-meisterskapen i diskos fem gongar i rad. Sommaren 1979 gjekk Wilkins til topps i diskosøvinga under panamerika-leikane i San Juan i Puerto Rico på moderate 63,30 m. Seinare i 1979-sesongen nådde han gamle høgder med eit kast på 70,66 m. Wilkins var bestemann då USA heldt OL-uttak i 1980, men kom aldri til sommarleikane i Moskva, etter som USA boikotta leikane. I staden sette Wilkins USA-rekord den 9. juli 1980 i Helsinki. Kastet målte 70,98 meter og vart hans endelege personbeste.

Under Sommar-OL 1984 i Los Angeles tok Wilkins sølvmedaljen i diskos, slått med 30 centimeter av Rolf Danneberg frå Vest-Tyskland. Også til dei olympiske leikane i Seoul hausten 1988 lukkast Wilkins kvalifisere seg. Han vart der femtemann i diskostevlinga, med eit bestekast på 65,90 m makta han ikkje å blande seg inn i medaljestriden.

Wilkins var òg ein framifrå kulestøytar. Med sitt lengste støyt på 21,06 meter vart han nasjonal innandørsmeister i 1977.

### Medaljar og plasseringar i internasjonale meisterskap

* OL 1976 i Montreal: Gullmedalje – 67,50 m, framom Wolfgang Schmidt (66,22 m)
* VM 1983 i Helsinki: Nr 10 – 61,46 m
* OL 1984 i Los Angeles: Sølvmedalje – 66,30 m, bakom Rolf Danneberg (66,60 m)
* OL 1988 i Seoul: Nr 5 – 65,90 m

Kjelder
-------

* *Denne artikkelen bygger på «Mac Wilkins» frå Wikipedia på engelsk, den 27. mai 2019.*


|  |  |
| --- | --- |
| Autoritetsdata | 
* WorldCat
* VIAF
* LCCN

 |
*For busetnaden, sjå Åsta i Åmot. For elva, sjå Elva Åsta.*
Åsta Holt
**Åsta**, òg skrive **Aasta**, er eit kvinnenamn. Namnet kjem frå norrønt *Ásta* og er ei kortform av Astrid eller ein variant av Åsa, med tydinga 'ås' (gud). Andre former av namnet er **Åste** og **Asta**.

Åsta og Åste har namnedag den 28. mars.

Bruk
----

Namnet vart vanleg frå 1300-talet og framover.

Namnet er lite kjend utanfor Noreg. I 2009 var det 870 kvinner som heitte Åsta i Noreg, 463 heitte Aasta, 136 heitte Åste. 930 heitte Asta. Namna var mest bruke dei første 30 åra av 1900-talet.

Kjende namneberarar
-------------------

* Åsta Gudbrandsdotter, mor til Olav den heilage og Harald Hardråde som levde på 1000-talet
* Aasta Hansteen (1824–1908), norsk målar, forfattar og forkjempar for kvinnesaka.
* Åsta Holth (1904–1999), norsk forfattar
* Åsta Hjelm (1919–2003), norsk komponist og tekstforfattar.

Kjelder
-------

* «Åsta» i *Store norske leksikon*, snl.no.
* Søk etter norsk namnestatistikk for Åsta hjå Statistisk Sentralbyrå
**Hans Olsson Skurdal** (27. februar 1872–15. november 1952) var ein norsk skulestyrar og gardbrukar frå Sør-Fron som representerte Bondepartiet på Stortinget i tre, til dels fire, valperiodar i tida 1922 til 1933.

Skurdal var son til ein gardbrukar. Han var elev 1889-91 ved hagebruksavdelinga på Ås landbrukshøgskule og deretter 1891/92 ved veterinær- og landbrukshøgskolen i København. Sidan var han stipendiat i Tyskland for å lære meir om frukttre og plantedyrking. I tida 1894 til 1899 var han gartnar og lærar ved Kalnes landbruksskole i Tune i Østfold. Frå 1899 var han så styrar av Fritzøe planteskole i Brunlanes til 1920. Han fekk skøyte på slektsgarden i Sør-Fron i 1911, men flytta dit fyrst i 1920. Skurdal var også skribent og gav ut småskrifter om skog- og hagebruk.

Skurdal var medlem av Brunlanes heradsstyre 1916-20. Hausten 1921 vart han vald til stortingsmann frå Oppland og representerte valkrinsen og Bondepartiet i åra 1922-27. Valperioden 1928-30 måtte han nøye seg med vere 1. vararepresentant til Stortinget, men møtte fleire veker både i 1928 og 1929. Stortingsperioden 1931-33 var han tilbake på fast tingsete. Dei to fyrste tingperiodane, 1922-24 og 1925-27, var han sekretær i Næringskomiteen. Valbolken 1931-33 var han sekretær i Lovkomiteen, dessutan odelstingspresident 1932-33.

Kjelder
-------

* Stortingsbiografi Arkivert 2016-03-08 ved Wayback Machine.

|  |  |
| --- | --- |
| Autoritetsdata | 
* Historisk befolkningsregister
* Lokalhistoriewiki
* PolSys

 |
**Ole Bergesen** (13. november 1832–8. mai 1899) var ein norsk prest og stortingsmann. Sigval Bergesen den eldre var sonen hans.

Bergesen var frå Hetland, der faren var kjøpmann. Sjølv vart han student frå Stavanger skole i 1851 og cand. theol. 1856. Frå 1857 var han lærar ved borgarskulen i Ålesund, deretter kateket og fyrstelærar i Farsund frå 1861. Han vart i 1869 kallskapellan i Hetland, sokneprest i Brevik 1873-80 og residerande kapellan i Kristiansand 1880-82. I 1882 tilsett som residerande kapellan, så som sokneprest 1888-89 og prost 1889-96 ved Domkyrkjas kyrkjelyd i Stavanger.

Straks etter han hadde vorte sokneprest i Brevik, vart Bergesen vald til stortingsrepresentant for Brevik. Ved neste stortingsval vart han attvald, sat til saman to periodar, 1874-79, på Stortinget. Han var i 1874 sekretær i protokollkomiteen, medlem av same 1876-79. I 1875 var han medlem av kyrkjekomiteen.

Bergesen vart i 1885 vald til landsstyreformann i Det norske misjonsselskap.

Han døydde i Stavanger i 1899.

Kjelder
-------

* Lindstøl, Tallak:*Stortinget og Statsraadet 1814-1914*. Kristiania, 1914
* Biografisk informasjon om Ole Bergesen NSD Norsk senter for forskningsdatas politikararkiv

|  |  |
| --- | --- |
| Autoritetsdata | 
* BIBSYS
* Historisk befolkningsregister
* PolSys
* VIAF

 |
Koordinatar: 70°43′S 69°28′W﻿

**Gannon Nunataks** er to nunatakar (kring 750 moh) og fleire mindre toppar, mellom nordenden av LeMay Range og Lully Foothills, som ligg vest på den sentrale delen av Aleksanderøya (mellom Haydnfjorden og Schubertfjorden) i Antarktis. Fjellet vart fotografert frå lufta av Ronne antarktiske forskingsekspedisjon i 1947–48, og kartlagd frå bilete av D. Searle frå Falkland Islands Dependencies Survey i 1960. Han vart namngjeven i 1977 av UK Antarctic Place-Names Committee etter Anthony E. Gannon, ein vêrobservatør frå British Antarctic Survey ved Halley Station i 1970–72, generell assistent ved Grytviken i 1972, og ein bygningssnekkar på Stonington Island i 1973–75, som deltok i ei kartlegging av den nordlege Aleksanderøya, 1973.

Sjå òg
------

* Franck Nunataks
* Pickering Nunataks
* Vesta Nunataks

Kjelder
-------

1. ↑  «Gannon Nunataks». Geographic Names Information System, U.S. Geological Survey. Henta 18. oktober 2012.

 Denne artikkelen inneheld stoff som er offentleg eige frå United States Geological Survey-artikkelen  «Gannon Nunataks» (innhald frå Geographic Names Information System).


|  |  |
| --- | --- |
| Autoritetsdata | 
* GeoNames

 |
*Sjå elles klesplagget vest*
Sola går gjerne ned i vest.
**Vest** er ei av dei fire himmelretningane, kompassretningane eller verdshjørna og kan forkortast med bokstaven V (eventuelt W for *west* på engelsk). Ho er motsett av aust og har rette vinklar til nord og sør. Ordet vest er i slekt med det latinske ordet *vesper* som tyder kveld og er ein referanse til solnedgangen.

Vest er motsett av retninga jorda roterer om sin eigen akse. Difor er det òg i den retninga at ein ser solnedgangen på eit av jamdøgera (vårjamdøgn eller haustjamdøgn), eller heile året om ein er ved ekvator.

Dersom ein dreg rett vest, fylgjer ein ein breiddegradssirkel, som dersom ein ser vekk frå ekvator, ikkje er ein storsirkel.

* På kompasset er aust gitt ved retninga 270 grader eller 300 gon
* På ein flyplass vil ei vestvendt landingsbane ha nummer 27 etter kursen til det landande flyet (270°)
* Dersom ein er vendt nord, er vest til venstre

Vest i verda
------------

Utsikt mot Checkpoint Charlie og Vesten, frå det som tidlegare var Aust-Berlin.
Tradisjonelt har ein nytta ordet «Vesten» om den delen av verda som ikkje er «Østen», med andre ord Europa og Amerika, særskilt Nord-Amerika. Under den kalde krigen fekk omgrepet ei ny meining, der Vesten stod for «den frie verda», med meiningar som frivarehandel og ytringsfridom, medan Austblokklanda var sett på som ufrie land under kommunistisk åk.

I det tidlegare Kina stod vest for heimlandet til Buddha (som kom frå dagens Nepal), og staden dei heilage buddhistiske skriftene kom frå (sjå Reisa mot vest).

### Vestlege land

I Europa har «Vesten» først og fremst vore nytta om Nord-Amerika, og der igjen har «Vesten» vore den vestlege delen. 

I Europa er Vest-Europa ofte rekna som dei landa som ikkje var bak jernteppet.

### Vestlege område

I Noreg er Vestlandet ein av dei fem landsdelane.

I Sambandsstatane vert Midt-Vesten gjerne nytta om dei statane som ligg om lag midt i Sambandsstatane. Før dei europeiske immigrantane hadde teke kontrollen over dei vestlege delane av Sambandsstatane, vart områda gjerne kalla «Det ville vesten». Vestkysten er eit namn på dei statane som ligg langs den vestlege kysten.

I Midtausten er Vestbreidda nemninga brukt om det israelsk-kontrollerte område på vestsida av elva Jordan som Jordan gjer krav på.

### Vestkantar

I mange byar har vestsida vore rekna som den beste delen av byen å bu i. Dette heng saman med den tidlege industrialiseringa. Mange tidlege industrielle byar låg i område der ein gjerne hadde vestleg vind som bles røyken frå fabrikkpipen austover. Dei som budde på vestsida slapp mykje luftureining.

Sjå òg
------

* Kategori:Vestlegaste punkt
* Aust
* Nord
* Sør
* Klesplagget vest
**Ole Olsson Brå** (11. juli 1843–19. februar 1933) var ein norsk lærar, gardbrukar og politikar for Venstre, fødd i Buvika.

Faren til Brå var gardbrukar på Sæter i Buvika, seinare på Brå i Byneset. Sjølv vart Brå seminarist frå Klæbu i 1862. Han var så lærar i Inderøy frå 1862 til 1905. Frå 1874 til -84 var han torvmeister i Nordre Trondhjems amt. Brå kjøpte garden By i Inderøy i 1877 og dreiv han til 1902. Frå 1905 var han styrar av Innherred sjukehus.

Brå stifta Inderøyens forbruksforening i 1870 og var styrar for tiltaket til 1900. Han var medlem av heradsstyret i Inderøy 1880-1904, ordførar i elleve år. Elles hadde han mange andre tillitsverv i heradet.

Brå var innvald som 1. representant på Stortinget frå Nordre Trondhjems amt 1900-03. Han var medlem av Lagtinget og av sosialkomiteen.

Kjelder
-------

* Lindstøl, Tallak: *Stortinget og Statsraadet 1814-1914*. Kristiania, 1914
* Fossli, Oddgeir: «Lærer og stortingsmann Ole Brå (1842–1933)». I: *Eynni Idri*. Inderøy Museums- og Historielag, 2001.

Bakgrunnsstoff
--------------

* Ole Olsen Braa Arkivert 2011-05-27 ved Wayback Machine. hos Norsk samfunnsvitenskapelig datatjeneste

|  |  |
| --- | --- |
| Autoritetsdata | 
* PolSys

 |
South West Coast Path over St Ives Bay
**St Ives Bay** er ei bukt på atlanterhavskysten nordvest i Cornwall i Storbritannia. Ho er forma som ein grunn halvmåne, og er om lag 6 km brei. Ho ligg mellom St Ives i vest og Godrevy Head i aust.

Ved det sørlegaste punktet i St Ives Bay munnar elva Hayle ut i havet gjennom nokre sanddyner og over stranda. Bakom sanddynene dannar elva eit breitt tidvassestuar, som omfattar område med marskland og ei stort sett unytta hamn. Estuaret er ein populær stad for fuglekikking og Royal Society for the Protection of Birds har eit reservat der.

På austkysten av bukta ligg ei 5 km lang, samanhengande strand, med ei rekkje sanddyner som vert kalla The Towans. Dei strekkjer seg frå Porth Kidney Sands i vest til Godrevy Head i aust. Dette området er eit populært surfeområde, særleg ved Gwithian.

Vestsida av bukta er høgareliggande og tettare busett, og dei største busetnadane er Lelant, Carbis Bay og St Ives. Vestkysten er òg meir prega av klipper med små strender innimellom.

Stader rundt St Ives Bay
------------------------

* Carbis Bay
* Connor Downs
* Gwithian
* Hayle
* Lelant
* Phillack
* St Erth
* St Ives

Kjelder
-------

* *Denne artikkelen bygger på «St Ives Bay» frå Wikipedia på engelsk, den 26. desember 2009.*

Koordinatar: 50°13′N 5°26′W﻿

|  |  |
| --- | --- |
| Autoritetsdata | 
* GeoNames

 |
**Stabel** er ei gammal måleining for skorne sagbord. Ein stabel er eit stort tusen, det vil seie 1200 bord eller hundre tylfter.

Ordet «stabel» vert også bruka om andre lagvis ordna haugar, anten det er bokstablar eller plankestablar.

Ved stabling av trelast for tørking i friluft, er det viktig at stabelen får høveleg god luftgjennomstrøyming, tilpassa tilhøva på staden. Den nedste materialfloa vert lagd på stødige stableføter, gjerne ein halv meter over bakken. Til ein stabel på 6x6 m treng ein 16 stableføter, plasserte med 1,5 m avstand. Mellom kvar flo legg ein bind, nøyaktig over stableføtene. Tradisjonelt har det vore bruka bind av same slags material som ein stablar i flørne, men for å unngå *bindblått*, ein fargeskade i anleggsflatene, har ein sidan gått over til å bruke bind av tørka lekter. I stabelen skal trelasta tørke høveleg raskt slik at ein unngår oppsprekking og råteskadar, samtidig som ein skal unngå at material vert bøygd eller vridd.

Kjelder
-------


* Stabel i Historisk leksikon
* «stabel» i Nynorskordboka.
* *Skogbruksboka*, Skogbruksforlaget AS, Oslo 1961
**Jo Jones** (11. oktober 1911–3. september 1985) — seinare kjend som **Papa Jo Jones** — var ein amerikansk trommeslagar og ein av dei viktigaste stilskaparane innan jazzen. Han var fødd Jonathan Jones i Chicago, og flytte til Alabama, der han lærte seg å spele både saksofon, piano og trommer. 

Jones arbeidde som trommeslagar og steppar på karnevalframsyningar fram til han starta i bandet til Walter Page, *The Blue Devils*, i slutten av 1920-åra. I 1933 vart han med i Count Basie sitt band. Jones, Basie, gitaristen Freddie Green og bassisten Walter Page utgjer ein av dei viktigaste rytmeseksjonane i jazzhistoria. Jones hadde ein kort pause frå bandet då han var i militæret, men bortsett frå dette spelte han med Basie fram til 1948.

Jones var ein av dei første trommeslagarane som utnytta moglegheitene i å nytte vispar i staden for trommestikker. Han var også kreativ i sin bruk av hi-haten, og lét denne drive musikken i større grad enn dei tidlegare trommeslagarane, som i større grad hadde nytta basstromma for å markere pulsen. På grunn av dette vert Jones rekna som den fremste trommeslagaren i Swing-æraen, og den som bygde bru mellom den klassiske og moderne trommestilen innan jazz. 

Han hadde stor påverknad på trommeslagarar som Buddy Rich, Kenny Clarke, Roy Haynes, Max Roach og Louie Bellson. Han var også med i fleire filmar, til dømes *Jammin' the Blues* frå 1944. I 1985 fekk han eit «American Jazz Masters fellowship» frå *the National Endowment for the Arts*.

Diskografi
----------

* *The Drums* (1973)
* *The Main Man* (1976)
* *Our Man, Papa Jo!* (1985)

Filmar
------

* *Jammin’ the Blues* (1944)
* *Born to Swing* (1973)
* *The Last of the Blue Devils* (1979)

Bakgrunnsstoff
--------------

* Drummer's World - biografi med bilde og videoar
* ArtistDirect - biografi

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* NKC

 |
**Hans Meyer** (22. mars 1858–5. juli 1929) var ein tysk oppdagar, naturforskar og forleggar og den fyrste europearen til å klatre opp på Kilimanjaro, i 1889.

Bakgrunn
--------

Meyer blei fødd i Hildburghausen i Thüringen som son av forleggaren Herrmann Julius Meyer. Han studerte natur- og statsvitskap og gjekk i 1884 inn i verksemda til faren, *Bibliographisches Institut*.

Oppdaging
---------

Etter reiser til Aust-Asia (1886) og Nord-Amerika, så vel som Sør-Afrika (1886), tok Hans Meyer til å forske på Kilimanjaro. I 1887 greidde han for første gong å passere den daverande bregrensa ved 5 500 m.o.h. På grunn av mangelfullt utstyr måtte han avbryte ekspedisjonen. Før han forlét Afrika reiste han gjennom Kinganidalen og Usaramo.

I midten av august 1888 la han i veg for andre gong, denne gongen i lag med Oskar Baumann. Etter at dei hadde utforska fjellregionen Usambara forlét berarane ekspedisjonen på grunn av eit opprør som hadde brote ut ved kysten. Meyer og Baumann var dermed nøydde til å avbryte reisa og dra attende til kysten. Der vart dei tekne til fange og mishandla av opprørsleiaren Buschiri. Dei kom seg fri med å betale ein stor sum løysepengar.

Kilimanjaro
-----------

Isbreen på toppen av Kilimanjaro.
For tredje gong la Meyer i 1889 ut på ei ny reise, denne gongen i lag med Ludwig Purtscheller frå Salzburg. Den 6. oktober 1889 stod Meyer på det høgaste punktet av kraterkanten til Kibo, som han døypte «Kaiser-Wilhelms-Spitze». Til skilnad frå Victoria-sjøen fekk altså Kilimanjaro namn av ei tapande kolonimakt, og har dermed også fått halde på det afrikanske namnet sitt. Meyer fekk også ny kunnskap om Ugwenfjella på denne reisa.

Seinare
-------

Hans Meyer drog i 1894 til Kanariøyane, 1898 på nytt til Kilimanjaro, gjekk rundt fjellet og slo fast at det tidlegare hadde vore ein isbre der. I 1903 drog han til Kordillerane i Ecuador.

Hans Meyer vart utnemnd til professor i 1899, og frå 1901 var han medlem av det tyske kolonirådet. Han døydde i Leipzig den 5. juli 1929.

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* SUDOC
* NLA

 |
I matematikk, informatikk og logikk er eit formelt språk eit **rekursivt språk** (òg kalla **turingavgjerbart språk**) om det eksisterer ei turingmaskin som vert sagt å avgjera språket. Med andre ord må det eksistera ei turingmaskin som for kvar og eitt input vil kunna stoppa. Om dette kravet ikkje er oppfylt, vert det i staden kalla for eit rekursivt nummererbart språk. Rekursive språk vert sagt å vera avgjerbare.

Alle rekursive språk er òg rekursivt nummererbare. Alle regulære språk, kontekstfrie språk og kontekstsensitive språk er òg rekursive språk.

Døme
----

Som skildra tidlegare, kvart og eitt kontekstsensitivt språk er eit rekursivt språk. Dermed vil det følgjande kontekstsensitive språket òg vera eit rekursivt språk.{\displaystyle L=\{\,w\in \{a,b,c\}^{\*}\mid w=a^{n}b^{n}c^{n}{\mbox{ for some }}n\geq 1\,\}}

Eigenskapar
-----------

Rekursive språk er lukka under operasjonane lista nedanføre. Det vil altså seia at for to rekursive språk L og P, så vil resultatet av operasjonen framleis vera eit rekursivt språk.

* Kleenestjerna av L
* Konkateneringa av L og P
* Biletet under ein «e-free» homomorfisme
* Unionen av L og P
* Snittet av L og P
* Komplementet av L
* Mengddifferansen av L og P

Den siste eigenskapen følgjer av at snittet og komplementet er lukka operasjonar. Legg merke til at rekursive språk har monaleg fleire lukka operasjonar enn rekursivt nummererbare språk og andre språk lengre ned i Chomskyhierarkiet.

Litteratur
----------

* Michael Sipser (1997). «Decidability». Introduction to the Theory of Computation. PWS Publishing. s. 151–170. ISBN 0-534-94728-X.
* Chomsky, Noam (1959). «On certain formal properties of grammars». Information and Control. 2 (2): 137–167. doi:10.1016/S0019-9958(59)90362-6.
**St Davids Head** (walisisk *Penmaen Dewi*) er eit nes i Pembrokeshire Coast nasjonalpark sørvest i Wales.

I nordvest ligg byen St Davids. St Davids Head markerer den sørlege grensa til den store Cardigan Bay. I sør ligg Whitesands Bay, Ramsey Sound og St Brides Bay. Neset og området bakom tilhøyrer National Trust. Den vulkanske bergarten her er sagt å vere den eldste i landet med ein alder på seks millionar år.

Coetan Arthur gravkammer ved St Davids Head
Det er fleire gamle monument på neset, mellom anna eit klippefort frå jernalderen, ein førhistorisk busetnad, ein førhistorisk forsvarsmur, fleire spor frå steinalderen og gravkammeret til Carreg Coetan Arthur .

Ein kan kome til neset til fots langs kyststien. Neset har eit rikt plante- og dyreliv. Rundt neset finst gråsel og niser. Mykje sjøfugl og vandrefalk er òg å sjå.

Kjelder
-------

* *Denne artikkelen bygger på «St Davids Head» frå Wikipedia på engelsk, den 22. januar 2010.*
	+ *Wikipedia på engelsk oppgav desse kjeldene:*

1. ↑
2. ↑  *arkivkopi*, arkivert frå originalen 18. mai 2008, henta 22. januar 2010
3. ↑

Bakgrunnsstoff
--------------

* National Trust
* Coetan Arthur
* Bilete av St Davids Head på geograph.org.uk

Koordinatar: 51°54′10″N 5°18′45″W﻿

|  |  |
| --- | --- |
| Autoritetsdata | 
* GeoNames

 |
Frýdlantské cimbuří, ein granittformasjon over Bílý Potok
**Jizerafjella** (tsjekkisk Jizerské hory; tysk Isergebirge; polsk Góry Izerskie, òg kalla *Izerafjella*) er ein del av dei vestlege Sudetane på grensa mellom Tsjekkia og Polen. Den største delen av fjellkjeda er danna av granitt, og enkelte område av basalt. Fjella har fått namnet sitt frå elva Jizera, som har sitt utspring ved den sørlege fjellsida av Smrk. 

Den høgaste toppen er *Wysoka Kopa* (1 127 m) i Polen. Andre fjelltoppar er Smrk (1 124 m), med eit utkikkstårn, Jizera (1 122 m) og Stóg Izerski (1 107 m).

Områda her kan få svært mykje nedbør. 30. juli 1897 målte vêrstasjonen Nová Louka heile 345,1 mm på eit døger, noko som framleis er rekord i Europa.

Historie
--------

Hala Izerska
Dei første busetnadane i området går tilbake til førhistorisk tid. Seinare slo keltiske og germanske stammer, og sorbarar seg ned i dalane. På 1300-talet kom tysktalande kolonistar til området, og byrja å hogge ned urskogen. Permanente busetnadar vart oppretta, og på 1500-talet vart det grunnlagd fleire glasverk her. Glasproduksjonen hadde stor effekt på økosystemet, og urskogen vart gradvis erstatta av rasktveksande gran. Andre viktige industriar var tinngruver, metallurgi og tekstil.

På andre halvdel av 1900-talet vart økosystemet kraftig råka av utslepp frå kraftverk i Zittau-området som brende brunkol. Granskogen vart kraftig redusert, men forholda betra seg etter kommunsimens fall i 1989. Koldagbrot i det tidlegare Aust-Tyskland vart lagt ned, i tillegg til fleire store kraftverk. Reinseanlegg for utsleppa vart installert ved det enorme kraftverket Turów i Bogatynia på den polske sida av elva Lausitzer Neisse.

Turisme
-------

Jizerafjella
Jizerafjella er ein populær stad for vintersport, sykling og turar. Ved Bedřichov ligg eit skisenter. Dei internasjonale langrennsløpa *Jizerská 50* og *Bieg Piastów* (i Polana Jakuszycka) føregår her. 

Av landsbyar rundt fjella vinn ein Liberec, Frýdlant v Čechách, Nové Město pod Smrkem, Świeradów Zdrój, Szklarska Poręba, Desná, Tanvald og Jablonec nad Nisou.

Kjelder
-------

* *Denne artikkelen bygger på «Jizera Mountains» frå Wikipedia på engelsk, den 20. mars 2007.*

Bakgrunnsstoff
--------------

 Wikimedia Commons har multimedia som gjeld: **Jizerafjella**

* Bilete frå Jizerafjella

|  |  |
| --- | --- |
| Autoritetsdata | 
* VIAF
* GND
* NKC
* GeoNames

 |
**Vladimir Jevgenjevitsj Krutov** (1. juni 1960–6. juni 2012) var ein russisk ishockeyspelar frå Moskva.

Krutov var frå 1980 til 1989 venstreving i angrepsrekka på det sovjetiske landslaget i ishockey og åra 1977-89 på klubblaget CSKA Moskva. Han vart olympisk meister to gongar og vann seks verdsmeisterskap med Sovjetunionen i tida 1981-89. Krutov utgjorde saman med Igor Larionov og Sergej Makarov førsterekka på det sovjetiske landslaget, kalla KLM-rekka.

Frå 1989 til -90 spela Krutov på Vancouver Canucks, deretter 1990-92 på Zürcher SC i Sveits og sidan på svenske Östersunds IK 1992-95 og Brunflo IK 1995-96.

Han døydde 6. juni 2012 på eit sjukehus i Moskva av indre blødningar og leversvikt som følgje av ein bilulykke 4. juni 2012.

OL-medaljar
-----------

* 1984  Jugoslavia Sarajevo - **gull** i ishockey med Sovjetunionen
* 1988  Canada Calgary - **gull** i ishockey med Sovjetunionen
* 1980  USA Lake Placid - sølv i ishockey med Sovjetunionen

Kjelder
-------

* *Denne artikkelen bygger på «Vladimir Krutov» frå Wikipedia på bokmål, den 23. juni 2012.*


|  |  |
| --- | --- |
| Autoritetsdata | 
* Munzinger (sport)

 |
**Nærøy prosti** var eit tenestedistrikt i Nidaros bispedømme i Den norske kyrkja fram til 1. juli 2015 da det vart lagt ned og slått saman med Namdal under namnet Namdal prosti.

Prosten hadde sete i Indre Nærøy. 

Dette prostiet hadde berre eitt prestegjeld fram til 2004 da prestegjelda vart fasa ut av kyrkja. 

Soknet er grunneininga i Den norske Kyrkja. Dei som arbeider i kyrkja er anten tilsette av soknet gjennom kyrkjeleg fellesråd, eller dei er tilsette i prostiet. Dei fleste prestane er tilsette i prostiet, og har tenesta si knytt til eit eller fleire sokn.

Sokn i Nærøy prosti
-------------------

* Nærøy prestegjeld med
	+ Nærøy sokn
	+ Kolvereid sokn
	+ Foldereid sokn
	+ Leka sokn
	+ Gravvik sokn
	+ Vikna sokn

Sjå òg
------

* Kyrkjer i Noreg etter kommune
* Kyrkjer i Noreg etter prosti

Referansar
----------

1. ↑  «Nærøy og Namdal blir ett prosti». Nidaros bispedømme. 25. 3. 2015.

Bakgrunnsstoff
--------------

* Nettsida til Den norske kyrkja

| * v
* d
* e
Prosti i Nidaros bispedømme |
| --- |
| Byåsen • Fosen • Gauldal • Heimdal • Namdal • Nidaros • Orkdal • Stiklestad • Stjørdal • Strinda |
M.F. 1.
M.F.9 Høverjager
M.F. 11.
**Marinens Flyvebaatfabrikk** var ein norsk produsent av militære fly til det som den gongen var Marinens flygevåpen. Marinens Flyvebaatfabrikk vart etablert i Horten i 1915 og produserte 120 fly fram til 1940. Flytypar som vart produsert inkluderte treningsfly, rekognoseringsfly, torpedofly og jagarfly. Bombefly vart ikkje prioritert ettersom det som vart sett på som aggressive våpen, ikkje høvde seg for ein nøytral nasjon.

Fly som vart utvikla og produsert ved Marinens Flyvebaatfabrikk
---------------------------------------------------------------

* MF 1, 6 stk, kopi av Maurice Farman sitt Hydroaeroplan type 1914.
* MF 2, væpna med to 50 kg minibomber samt maskingevær.
* MF 3
* MF 4
* MF 5
* MF 6
* MF 7
* MF 8, 8 stk
* MF 9, 10 stk "Høverjageren" jagarfly
* MF 10, 4 stk
* M.F. 11, 30 stk, rekognoseringsfly
* MF 12, 1 stk

Fly som vart produsert ved Marinens Flyvebaatfabrikk under lisens
-----------------------------------------------------------------

* Sopwith Baby, 8 stk.
* Douglas DT-2B/C, 7 stk.
* Hansa Brandenburg Make I, 6 stk, grunnmodell Hansa Brandenburg W.33.
* Hansa Brandenburg Make II, 24 stk, grunnmodell Hansa Brandenburg W.33.

Bakgrunnsinformsajon
--------------------

* Historia til Luftforsvaret Arkivert 2006-01-14 ved Wayback Machine.
* Polsk side om norskefly Arkivert 2006-05-19 ved Wayback Machine.

Sjå og
------

Kjeller Flyfabrikk